Europos Parlamento rezoliucija dėl Europos Sąjungos 2006 finansinių metų bendrojo biudžeto projekto, III skirsnis - Komisija (C6-0299/2005 - 2005/2001(BUD))



Oficialusis leidinys 272 E , 09/11/2006 p. 0555 - 0560



P6_TA(2005)0409 2006 m. bendrojo biudžeto projektas (III skirsnis) Europos Parlamento rezoliucija dėl Europos Sąjungos 2006 finansinių metų bendrojo biudžeto projekto, III skirsnis — Komisija (C6-0299/2005 — 2005/2001(BUD)) Europos Parlamentas, - atsižvelgdamas į EB Sutarties 272 straipsnį ir Euratomo sutarties 177 straipsnį, - atsižvelgdamas į 2000 m. rugsėjo 29 d. Tarybos sprendimą 2000/597/EB, Euratomas dėl Europos Bendrijų nuosavųjų išteklių sistemos [1], - atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento [2], - atsižvelgdamas į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo [3], - atsižvelgdamas į savo 2005 m. balandžio 13 d. rezoliuciją dėl Komisijos metinio politikos strategijos pranešimo [4], - atsižvelgdamas į savo 2005 m. liepos 6 d. rezoliuciją dėl įgaliojimų, susijusių su 2006 m. biudžeto derinimo procedūra prieš Tarybos pirmąjį svarstymą [5], - atsižvelgdamas į preliminarų Europos Sąjungos 2006 finansinių metų bendrojo biudžeto projektą, kurį Komisija pateikė 2005 m. balandžio 27 d. (KOM(2005)0300), - atsižvelgdamas į Europos Sąjungos 2006 finansinių metų bendrojo biudžeto projektą, kurį Taryba parengė 2005 m. liepos 15 d. (C6-0299/2005), - atsižvelgdamas į Darbo tvarkos taisyklių 69 straipsnį ir IV priedą, - atsižvelgdamas į Biudžeto komiteto pranešimą ir kitų susijusių komitetų nuomones (A6-0309/2005), Bendros pastabos ir prioritetai 1. pakartoja savo įsipareigojimą įgyvendinti pagrindinius politinius 2006 m. tikslus, taip pat tinkamai pasiruošti naujajai Finansinei perspektyvai; todėl apgailestauja, kad Tarybos biudžeto projekte siūloma bendrai mažinti išlaidas, nesvarstant kiekvieno atvejo atskirai; 2. atsižvelgdamas į savo ankstesnes rezoliucijas dėl 2006 m. biudžeto, nusprendė padidinti biudžetinius įsipareigojimus dėl Lisabonos ir Geteborgo strategijos, informavimo politikos ir išorės veiksmų siekiant užtikrinti svarbių ES veiksmų, kurie turės įtakos ES piliečiams, įgyvendinimą; ragina Tarybą glaudžiai bendradarbiauti su Parlamentu, kad panaudojant visas 1999 m. gegužės 6 d. tarpinstituciniame susitarime numatytas priemones būtų priimtas tinkamas sprendimas; 3. dėl asignavimų mokėjimams laikosi tokios pat nuomonės ir mano, kad Tarybos numatyta 111,4 mlrd. EUR suma (l,01% BNP) yra nepakankama siekiant veiksmingai įgyvendinti politikos sritis, dėl kurių jau sutarta, bei naujus reikalingus veiksmus; todėl nusprendė padidinti biudžeto mokėjimus iki 115,4 mlrd. EUR sumos (1,04% BNP); pabrėžia, kad tai neprieštarauja griežtai biudžeto taupymo politikai, susijusiai su kai kurių valstybių narių ekonominėmis problemomis; 4. pabrėžia, kad ES biudžete turi būti numatyta parama veiksmingiems ir Europos žmonėms naudingiems veiksmams, visų pirma patobulintai Lisabonos darbotvarkei, kurioje daugiausia dėmesio skiriama užimtumo, socialinės, ekonominės ir aplinkosaugos sanglaudos bei Europos konkurencingumo klausimams; pažymi, kad į bet kurią prasmingą strategiją būtina įtraukti jaunimą, ir palaiko Tarybos politinį sumanymą dėl jaunimo pakto; iš esmės nesutinka su šiai sričiai skiriamų biudžeto lėšų sumažinimu ir nusprendė sutelkti dėmesį į Lisabonos darbotvarkę bei siekti, kad pagal bendro sprendimo procedūrą Youth ir Socrates, Mokslinių tyrimų, LIFE ir Pažangios energetikos programoms skiriamos lėšos būtų padidintos; ragina Tarybą sutikti su šių prioritetų skatinimu, sutikti su šiais prioritetais, kaip buvo padaryta ankstesnio programinio laikotarpio pabaigoje; 1 biudžeto išlaidų kategorija 5. sveikina 2005 m. liepos 15 d. Parlamento ir Tarybos derinimo procedūros metu pasiektą susitarimą peržiūrėti 1 biudžeto išlaidų kategorijos dalims numatytas išlaidų ribas siekiant įgyvendinti su BŽŪP reforma susijusias moduliavimo priemones; 6. primena savo poziciją, kad Komisijos pasiūlyme dėl biudžeto siūlomos lėšos turi būti laikomi minimaliomis, ir todėl nusprendė atmesti Tarybos siūlymą sumažinti išlaidas; mano, kad šie asignavimai yra būtini, kadangi reikia visapusiškai remti šiame sektoriuje vykstančias reformas; 7. pabrėžia naujovių ir atnaujinimo svarbą įgyvendinant reformuotą ES žemės ūkio politiką, ypač jaunųjų ūkininkų mokymo ir jiems skirtų priemonių taikymo srityje; 8. ragina ir toliau prižiūrėti, kaip naudojamos biudžeto lėšos, skirtos 1b išlaidų kategorijai (kaimo plėtra) ir ypač priemonėms, kuriomis būtų stiprinama aplinkos apsauga ir kaimo vietovių tvari plėtra, ir struktūrinių fondų lėšomis bendrai finansuojamoms priemonėms, skirtoms vykdyti prevenciją ir kovoti su apleistomis ir gaisrų sunaikintomis kaimo vietovėmis bei natūraliais arealais, kadangi pastaraisiais metais paaiškėjo, kad tai vienas pagrindinių ES iššūkių; ragina Komisiją parengti apžvalgą, kaip naudojamos kaimo plėtrai skirtos lėšos; ragina Komisiją parengti apžvalgą, kaip naudojamos kaimo plėtrai skirtos lėšos; taip pat atkreipia dėmesį į 1 išlaidų kategorijoje nurodytos pagalbos ir solidarumo svarbą, kai įmanoma iš intervencinių atsargų tam tikroms organizacijoms teikti maisto produktus, skirtus labiausiai nuskriaustiems Bendrijos gyventojams; 2 biudžeto išlaidų kategorija 9. atkreipia dėmesį į nesenas prognozes dėl mokėjimų struktūriniams veiksmams ir į Komisijos pateiktą informaciją, vadovaujantis 2005 m. procedūros metu priimta Bendra deklaracija; taip pat atkreipia dėmesį į didelį valstybių narių mokėjimų prognozių ir Komisijos pateikto preliminaraus biudžeto projekto (PBP) atotrūkį; todėl nusprendžia padidinti asignavimus mokėjimams iki 39,2 mlrd. EUR sumos; tuo pat metu reiškia susirūpinimą dėl naujųjų valstybių narių lėšų įsisavinimo rodiklių ir todėl siūlo ištirti, ar yra poreikis rasti sprendimą dėl pereinamųjų priemonių tarp dabartinio ir tolesnio programinių laikotarpių siekiant užtikrinti, kad nebus pakenkta šių laikotarpių tikslų įgyvendinimui; 10. pabrėžia, kad Šiaurės Airijai skirta PEACE programa turi būti toliau remiama, bet primena, kad derinimo procedūros dėl biudžeto metu 2004 m. lapkričio 25 d. Parlamentas ir Taryba, dalyvaujant Komisijai, sutarė dėl lėšų sumos, skiriamos šiai programai iš "pažangių priemonių" eilutės; todėl nusprendė atkurti buvusias sumas ir ragina Tarybą išspręsti likusių 12 mln. EUR skyrimo PEACE programai klausimą panaudojant visas 1999 m. gegužės 6 dienos Tarpinstituciniu susitarimu numatytas priemones; 3 biudžeto išlaidų kategorija 11. nesutinka su Tarybos siūlomu bendru lėšų sumažinimu, nes tai prieštarauja siekiui remti politinius prioritetus, ypač įgyvendinti peržiūrėtos Lisabonos strategijos tikslus, o tam reikia skirti daugiau lėšų nei 2005 m.; 12. mano, kad 2006 m. biudžetas - tai tiltas į naująjį programavimo laikotarpį, todėl jau dabar turėtų būti pateisinami pereinamojo laikotarpio lūkesčiai ir turėtų atsispindėti nuo 2007 m. numatytas didesnis finansavimas pagrindinėms politikos sritims; todėl nusprendžia skirti daugiau lėšų svarbioms biudžeto eilutėms, susijusioms su moksliniais tyrimais ir naujovėmis, MVĮ, konkurencingumu, Socrates ir Jaunimo programomis, vidaus rinkos plėtra, LIFE, Pažangios energetikos ir Leonardo da Vinci programomis; be to, Parlamentas pasirengęs pritarti Tarybai dėl pakankamo prioritetinių sričių finansavimo remiantis objektyviais ir ilgalaikiais tikslais, taikant 1999 m. gegužės 6 d. Tarpinstitucinio susitarimo nuostatas, ypač 33 ir 34 punktus, arba remiantis EB sutarties 272 straipsnio nuostatomis; 13. ragina skirti daugiau dėmesio ES programų procedūroms supaprastinti ES paramą gaunančių organizacijų ir žmonių labui; todėl patvirtino pakeitimus dėl supaprastinimo, susijusius su šiuo metu keičiamu finansiniu reglamentu, tačiau ragina greičiau supaprastinti vidaus procedūras; 14. mano, kad ES informavimo politikai numatytos lėšos yra nepakankamos, todėl nutarė padidinti šią sumą; pabrėžia, kad Komisija turi kuo greičiau paskelbti Baltąją knygą apie informavimo politiką; tuo tarpu nusprendžia dalį asignavimų įtraukti į rezervą; 15. visiškai remia naują "Darbuotojų mobilumo" akciją, kurios bandomasis projektas buvo pateiktas; tačiau siūlo finansuoti šią akciją kaip ypatingą metų įvykį, laikantis Komisijos institucinių prerogatyvų; be to, ragina Komisiją veiksmingai įgyvendinti visus Parlamento remiamus bandomuosius projektus; 16. tikisi, kad Europos darbuotojų mobilumo metams numatytos lėšos bus skiriamos decentralizuotoms ir piliečiams artimesnėms kampanijoms, kad bus akivaizdesnės ir labiau naudojamos tokios esamos priemonės, kaip EURES ir EUROPASS, ir jas taip pat bus pradėta taikyti imigrantams iš trečiųjų šalių, kadangi, turint mintyje gyventojų senėjimą, norint patenkinti ES darbo rinkos poreikius, vis labiau reikės pastovaus imigrantų srauto; 17. pabrėžia su trečiuoju ramsčiu susijusių duomenų apsaugos svarbą ir pritaria siekiui formalizuoti ad-hoc struktūrą, kurios veikloje dalyvautų valstybių narių duomenų apsaugos institucijų bei kitų institucijų atstovai ir kuri atitiktų spręstinų specifinių problemų pobūdį; 4 biudžeto išlaidų kategorija 18. patvirtina savo įsitikinimą, kad išorės veiksmų sferoje ES prisiėmus naujų įsipareigojimų, per pastaruosius penkerius metus lėšų skyrimas atitinkamai koreguotas nebuvo; atsižvelgdamas į tai pabrėžia įsipareigojimus dėl lėšų skyrimo Kosove, Serbijoje, Afganistane, Irake, didėjančias ambicijas bendros užsienio ir saugumo politikos srityje ir neseniai prisiimtą įsipareigojimą dėl paramos nukentėjusiems nuo cunamio; 19. yra įsitikinęs, kad Taryba turi tai suprasti ir sutikti finansuoti naujus prioritetus nepakenkdama šiuo metu vykdomiems svarbiems veiksmams; todėl nusprendė atmesti Tarybos pasiūlymus sumažinti lėšas žmogaus teisių ir demokratijos eilutėms, geografinio bendradarbiavimo programoms, įskaitant geros kaimynystės politiką, ir veiksmams, svarbiems siekiant Tūkstantmečio plėtros tikslų; nusprendė siūlyti tokius asignavimus, kad būtų užtikrintas šių veiksmų įgyvendinimas ir liktų lėšų naujoms iniciatyvoms; dėl šių priežasčių nusprendė finansuoti Irako atstatymo programas ir teikti paramą nuo cunamio nukentėjusiems regionams bei protokolą dėl cukraus pasirašiusioms šalims, skirdamas daugiau lėšų negu numatyta rezerve; ragina Tarybą išspręsti finansavimo klausimą panaudojant visas 1999 m. gegužės 6 dienos Tarpinstitucinio susitarimo 19 ir 24 punktuose bei atitinkamose Sutarčių nuostatose numatytas priemones; 20. reikalauja, kad Komisija ir Taryba toliau remtų Europos demokratijos ir žmogaus teisių iniciatyvą ir nusprendžia suteikti pakankamą finansavimo lygį; pakartotinai ragina Komisiją pateikti pasiūlymą dėl atskiro teisės akto dėl žmogaus teisių 2007-2013 m. planavimo laikotarpiu; taip pat pabrėžia, kad Parlamentas turėtų žymiai aktyviau dalyvauti nustatant 2007-2013 m. laikotarpio naujų programų įgyvendinimo prioritetus (komitologijos priemonės); 21. primena apie savo 2003 m. rugsėjo 24 d. rekomendaciją Tarybai dėl padėties Irake [6] ir savo 2005 m. liepos 6 d. rezoliuciją dėl Europos Sąjungos ir Irako - aktyvesnio dalyvavimo programos [7], kurioje reikalaujama, kad Europos Bendrijos Irako atstatymui skiriamas lėšas valdytų JT; kritikuoja Komisiją sutikus, kad didelę Bendrijos lėšų dalį valdytų Pasaulio Bankas; pažymi, kad Bankas tik labai nedaug teišnaudojo 2004 ir 2005 m. biudžetuose numatytus asignavimus ir tuo remdamasis mano, kad 2006 m. Bankas nereikalaus tolesnio finansavimo; primena Komisijai, kad Pasaulio Bankas savo programas yra pavedęs įgyvendinti Irako valdžios institucijoms; čia atkreipia dėmesį į Irako silpną administracinę struktūrą ir jame besikartojančius korupcijos atvejus; todėl reikalauja nuo šiol lėšų nebenukreipti Pasaulio Bankui ir apsvarstyti kitus Europos tarpininkus, kuriems būtų galima suteikti šias lėšas; ragina Komisiją 2006 m. atlikti nepriklausomą JT ir Pasaulio Banko EB lėšų panaudojimo auditą; 22. patvirtina, kad Komisija turi imtis visų įmanomų priemonių siekdama įgyvendinti Parlamento nustatytas gaires, kad 35 proc. visos vystymosi bendradarbiavimui skirtos metinių įsipareigojimų sumos būtų panaudota socialinei infrastruktūrai, o 20 proc. - elementariai sveikatos priežiūrai ir pagrindiniam išsilavinimui finansuoti; siekdamas paskatinti Komisiją imtis būtiniausių veiksmų tam, kad būtų įgyvendintas 20 proc. skyrimo elementariai sveikatos priežiūrai ir pagrindiniam išsilavinimui tikslas, daugelyje geografinių biudžeto eilučių sukuria 10 proc. rezervą; 23. atmeta Tarybos siūlymą skirti lėšų dviem papildomiems specialiesiems įgaliotiniams bendrai užsienio ir saugumo politikai nepasikonsultavus su Parlamentu; pažymi, kad remiantis 2002 m. lapkričio 25 d. bendra deklaracija Airijos ir Nyderlandų pirmininkavimo Europos Sąjungai metu buvo pasiekta akivaizdi pažanga teikiant Parlamentui politinę informaciją ir su juo konsultuojantis; apgailestauja, kad šiuo klausimu šiais metais iki rugsėjo mėn. įvyko tik vienas susitikimas, o paprastai per metus turėtų būti rengiami penki tokie susitikimai; taigi ragina toliau tęsti šį dviejų institucijų politinį dialogą, kaip buvo susitarta, ir gerinti jo kokybę; 24. pabrėžia, jog svarbu, kad prie kovos su skurdu prisidėtų privatus sektorius, ir ragina Komisiją bei Europos investicijų banką (EIB) kartu įvertinti galimybę skirti palūkanų subsidijas už EIB iš nuosavų išteklių suteiktas paskolas besivystančių šalių mažoms ir vidutinėms įmonėms; 25. ragina Komisiją užtikrinti, kad 4 išlaidų kategorijoje numatyta Bendrijos parama nebūtų suteikta jokiai vyriausybei ar organizacijai (arba programai), kurios remia arba dalyvauja įgyvendinant programą, susijusią su žmogaus teisių pažeidimais, pavyzdžiui, priverstiniu abortu ar sterilizacija arba vaikų žudymu, nes taip būtų įgyvendintas Tarptautinės gyventojų ir plėtros konferencijos (angl. ICPD) Kaire konkretus draudimas naudoti prievartą seksualinėje ir reprodukcinės sveikatos srityje; 26. mano, kad nauja biudžeto eilutė "prekybos parama" yra būtina siekiant: i) užtikrinti didelio biudžeto skaidrumą ir demokratinę kontrolę; ii) teikti labiau regimą su prekyba susijusią paramą, ir iii) užtikrinti didesnį lankstumą naudotis lėšomis greitai ir pasitelkiant atitinkamas daugiašales iniciatyvas. 5 biudžeto išlaidų kategorija 27. yra informuotas apie Komisijos pareiškimus dėl darbuotojų iš naujųjų valstybių narių įdarbinimo ir mano, kad tai pagrįstas prioritetas; mano, kad Tarybos siūlomas bendras išlaidų sumažinimas yra nepriimtinas ir nusprendžia Komisijai pirmojo svarstymo metu siūlyti vėl įrašyti 90,4 mln EUR sumą vietoj Tarybos siūlomos sumažintos 94,4 mln. EUR sumos; atsižvelgdamas į toliau nurodytas priežastis, nusprendžia 16 mln. EUR asignavimų, skirtų atlyginimams, sumą įtraukti į rezervą; 28. nusprendė įsteigti visas Komisijos prašomas pareigybes ir panaudoti rezerve esančias pareigybes tada, kai Komisija įvykdys šias sąlygas: - išaiškins situaciją dėl įdarbinimo ir galimybių užimti su plėtra susijusias darbo vietas; - peržiūrės visus pasiūlytus esminius reglamentus (įskaitant ir 2005 m. teisės aktų leidybos ir darbo programos teisės aktus), kad būtų užtikrinta, jog visi esami ir būsimi Komisijos siūlomi teisės aktai atitiktų šiuos kriterijus: jais būtų stiprinamas konkurencingumas, atsižvelgiama į subsidiarumo principą, mažinamos biurokratinės ir įgyvendinimo išlaidos; reikalauja, kad ši peržiūra būtų atlikta iki 2005 m. lapkričio mėnesio; - sudarys susitarimą su Parlamentu dėl 2006 m. teisės aktų leidybos ir darbo programos; - pateiks daugiamečio programų kūrimo visiems pasiūlymams dėl teisės aktų detales kito finansinio pasiūlymo laikotarpiu; - aiškiai įsipareigos atsižvelgti į bendros deklaracijos dėl finansinio programavimo nuostatas pagal 2004 m. liepos 13 d. įvykusią derinimo procedūrą ir pateikti Parlamentui reikiamą informaciją ir duomenis; - įsipareigos prieš antrąjį svarstymą pateikti pasiūlymą nustatant Agentūrų personalo politiką, veiklos pobūdį ir geriausius darbo metodus; - pristatys Baltąją knygą dėl būsimos strategijos informacijos ir komunikacijos srityse; - iki 2005 m. spalio 31 d. pateiks pasiūlymą dėl finansinio reglamento įgyvendinimo taisyklių peržiūros; - pateiks atskirą priemonę žmogaus teisėms, kaip to prašė Parlamentas savo 2005 m. birželio 8 d. rezoliucijoje dėl išsiplėtusios Europos Sąjungos 2007-2013 m. politinių iššūkių ir biudžeto lėšų [8]; 29. ragina Komisiją iki antrojo svarstymo ištirti galimybes sutaupyti, įskaitant kritišką savo biudžeto poreikių peržiūrėjimą; 7 biudžeto išlaidų kategorija 30. primygtinai reikalauja didesnio biudžeto skaidrumo teikiant EB pagalbą šalims kandidatėms ar kandidatėmis siekiančioms tapti šalims; primena, kad tai būtina siekiant pradėti taikyti naują pasirengimo narystei instrumentą, kuriuo įvairios geografinės ir teminės programos bus sujungtos į vieną dokumentą; Horizontalieji klausimai Agentūros 31. mano, kad kiekvienos agentūros klausimas turi būti svarstomas atskirai ir kad biudžeto valdymo institucija turi atsižvelgti į jų sąmatas bei pataisas, kurias remia Komisija; taip pat nusprendė atkurti ankstesnes preliminaraus biudžeto projekto sumas, o dėl atskirų sričių finansavimo, tinkamai pagrindus, spręsti atskirai; ragina Komisiją paskelbti planuojamą veiklos struktūrą ir kitą reikalingą informaciją; Subsidijos 32. primena, kad ankstesnės biudžeto eilutės A-30 yra reglamentuojamos pagrindų teisės aktuose ir ribotose finansiniuose planuose, kurie nustoja galioti 2006 m.; todėl pabrėžia, kad šiame sektoriuje veiksmų laisvė labai apribota; pabrėžia miestų giminiavimosi svarbą ir nusprendė, kad tam skirtų asignavimų dydis turėtų likti toks pats, kaip ir 2005 m.; pažymi, kad 2006 m. visoms programoms bus taikomas paraiškų teikimo principas ir tikslinis lėšų skyrimas nebus įmanomas; ragina Komisiją pasiūlyti sprendimus, kad būtų išvengta paramos gavėjų finansavimo problemų, kurių gali atsirasti pereinant iš vienos sistemos į kitą; 33. pažymi, kad yra daug sėkmingai veikiančių kultūros organizacijų, pavyzdžiui, Europos Sąjungos jaunimo orkestras, Europos Sąjungos baroko orkestras, Tarptautinis Yehudi Menuhin fondas, kuriems Europos Parlamentas jau daug metų teikia finansinę paramą; pabrėžia, kad šių kultūros organizacijų veikla nuo 2007 m. turėtų būti toliau finansuojama pagal naują daugiametį finansinį planą; išreiškia susirūpinimą, kad šios organizacijos vargu ar galės tęsti savo veiklą 2006 m., jei joms nebus suteikta finansinė parama, kurios reikia norint užtikrinti sklandų perėjimą nuo vieno finansinio planavimo laikotarpio iki kito; taigi Parlamentas pasirengęs pritarti Tarybai dėl pakankamo šių prioritetinių sričių finansavimo remiantis objektyviais ir ilgalaikiais tikslais taikant 1999 m. gegužės 6 d. Tarpinstitucinio susitarimo nuostatas, ypač 33 ir 34 punktus, arba remiantis EB sutarties 272 straipsniu; Bandomieji projektai, parengiamieji planai ir tyrimai 34. džiaugiasi, kad pagerėjo su bandomaisiais projektais, parengiamaisiais veiksmais ir tyrimais susijęs bendradarbiavimas su Komisija ir apgailestauja, kad yra projektų, kuriuos įgyvendinant kyla sunkumų; 35. nusprendė kurti naujas svarbias iniciatyvas, atsižvelgdamas į savo prioritetus, įskaitant: tarptautinį bendradarbiavimą kovojant su stichinėmis nelaimėmis, kuris padidintų supratimą apie glaudesnį bendradarbiavimą civilinės saugos klausimais, siekiant užkirsti kelią tokioms nelaimėms arba bent jau sumažinti jų padarinius, atskirus veiksmus, skirtus vidurinių mokyklų vyresnio amžiaus moksleivių mobilumui padidinti, transeuropinio tinklo saugumo bandomąjį projektą, veiksmus, skirtus jaunų verslininkų mobilumui padidinti, siekiant skatinti europinio lygmens mainus, projektą "Patraukliausios Europos tausiojo turizmo vietovės", parengiamuosius veiksmus kuriant interneto sistemą, skirtą teisėkūros procesui tobulinti ir visuomenės dalyvavimui skatinti, ir programą "Natura 2000"; Biudžeto sudarymas veiklos pagrindu 36. primena, kad po to, kai praėjusiais metais Parlamentas peržiūrėjo 2005 m. veiklos suvestines, Komisija buvo paraginta 2006 m. biudžeto procedūros metu kokybiškiau pateikti informaciją savo suvestinėse; pažymi, kad nors ir padaryta tam tikra pažanga, reikia toliau gerinti padėtį siekiant, kad pateikiama informacija, ypač susijusi su tikslais ir rodikliais, būtų aktualesnė biudžeto požiūriu; pažymi, kad veiklos suvestinės turėtų būti naudinga Parlamento komitetų darbo priemonė ir kad jomis turėtų būti labiau naudojamasi; todėl ragina Komisiją atnaujinti pastangas siekiant kitos biudžeto procedūros metu pateikti kokybiškesnes ir aktualesnes veiklos suvestines; 37. pabrėžia, kad Komisija turi užtikrinti, kad vykdant biudžetą būtų atsižvelgiama į lyčių lygybę ir kad visi veiksmai būtų vertinami iš skirtingo jo poveikio vyrams ir moterims perspektyvos; * * * 38. paveda Pirmininkui perduoti šią rezoliuciją kartu su bendrojo biudžeto projekto III skirsnio pakeitimais ir siūlomomis pataisomis Tarybai, Komisijai ir kitoms atitinkamoms institucijoms ir organams. [1] OL L 253, 2000 10 7, p. 42. [2] OL L 248, 2002 9 16, p. 1. [3] OL C 172, 1999 6 18, p. 1. Susitarimas su pakeitimais, padarytais Sprendimu 2003/429/EB (OL L 147, 2003 6 14, p. 25). [4] Priimti tekstai, P6_TA(2005)0126. [5] Priimti tekstai, P6_TA(2005)0286. [6] OL C 77 E, 2004 3 26, p. 226. [7] Priimti tekstai, P6_TA(2005)0288. [8] Priimti tekstai, P6_TA(2005)0224. --------------------------------------------------